ΟΔΗΓΙΑ 97/76/ΕΚ ΤΟΥ ΣΥΜΒΟΥΛΙΟΥ της 16ης Δεκεμβρίου 1997 για την τροποποίηση των οδηγιών 77/99/ΕΟΚ και 72/462/ΕΟΚ όσον αφορά τους κανόνες που εφαρμόζονται στον κιμά, στα παρασκευάσματα κρέατος και σε ορισμένα άλλα προϊόντα ζωικής προέλευσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η οδηγία 77/99/ΕΟΚ του Συμβουλίου, της 21ης Δεκεμβρίου 1976, σχετικά με υγειονομικά προβλήματα όσον αφορά την παραγωγή και τη διάθεση στην αγορά προϊόντων με βάση το κρέας και ορισμένων άλλων προϊόντων ζωικής προέλευσης (3), όπως ενημερώθηκε με την οδηγία 92/5/ΕΟΚ (4), θεσπίζει τη δυνατότητα να χρησιμοποιούνται για την παρασκευή προϊόντων με βάση το κρέας τα κρέατα τα οποία προβλέπονται στο άρθρο 2 της οδηγίας 88/657/ΕΟΚ 7

ότι, από την 1η Ιανουαρίου 1996, η οδηγία 88/657/ΕΟΚ καταργήθηκε και αντικαταστάθηκε από την οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των όρων που ισχύουν για την παραγωγή και την εμπορία κιμά και παρασκευασμάτων κρέατος (5) 7 ότι πρέπει, για να εξασφαλισθεί η νομική ασφάλεια, να πραγματοποιηθούν οι αντίστοιχες τροποποιήσεις στις αναφορές στην οδηγία 88/657/ΕΟΚ 7

ότι πρέπει να απαλειφθούν από την οδηγία 77/99/ΕΟΚ οι διατάξεις οι οποίες, λόγω του προσωρινού τους χαρακτήρα, έχουν πλέον ξεπεραστεί 7

ότι, επιπλέον, λόγω των ειδικών συνθηκών παραγωγής των στομαχιών, των κύστεων και των εντέρων, πρέπει να εφαρμοσθεί σ' αυτά διαφορετικό καθεστώς από εκείνο που είχε προβλεφθεί προηγουμένως από την οδηγία 77/99/ΕΟΚ 7 ότι πρέπει να τεθεί εύλογη προθεσμία στα κράτη μέλη για να προσαρμοσθούν στο νέο καθεστώς τόσο στην εθνική τους παραγωγή όσο και στις εισαγωγές από τρίτες χώρες,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/99/ΕΟΚ τροποποιείται ως εξής:

1. Στο άρθρο 2 στοιχείο α) σημείο ii) και στοιχείο δ) πέμπτη περίπτωση, η αναφορά στην οδηγία 88/657/ΕΟΚ αντικαθίσταται από αναφορά στην οδηγία 94/65/ΕΚ.

2. Στο άρθρο 3:

α) το μέρος Α σημείο 1 δεύτερη περίπτωση, διατυπώνεται ως εξής: «- σύμφωνα με το άρθρο 9 παράγραφος 1 . . .» 7

β) στο μέρος Α σημείο 1, προστίθεται το ακόλουθο εδάφιο:

«ή, που είναι εγγεγραμμένα και ελεγχόμενα σύμφωνα με το άρθρο 9 παράγραφος 2» 7

γ) το σημείο 9 του μέρους Α τροποποιείται ως εξής:

- το στοιχείο α) απαλείφεται,

- απαλείφεται η φράση: «β) από την 1η Ιουλίου 1993»,

- το σημείο i) μετονομάζεται σε στοιχείο α), το δε σημείο ii) μετονομάζεται σε στοιχείο β).

3. Το άρθρο 9 παράγραφος 2 αντικαθίσταται από το ακόλουθο κείμενο:

«2. Τα κράτη μέλη μπορούν να επεκτείνουν την παρέκκλιση που προβλέπεται στην παράγραφο 1 στις εγκαταστάσεις περί των οποίων το άρθρο 4 μέρος Α στοιχείο α) σημείο i) και τα μέρη Γ, Δ και Ε της οδηγίας 64/433/ΕΟΚ, με την προϋπόθεση ότι η επεξεργασία των προϊόντων στις εγκαταστάσεις αυτές θα πληροί τις λοιπές απαιτήσεις της παρούσας οδηγίας.»

4. Στο άρθρο 13 παράγραφος 1 δεύτερο εδάφιο απαλείφεται η φράση «και μέχρι την 1η Ιουλίου 1993, το πιστοποιητικό καταλληλότητας που προβλέπεται στο παράρτημα Δ».

5. Στο άρθρο 13 παράγραφος 1 τελευταίο εδάφιο αντί της οδηγίας 88/657/ΕΟΚ γίνεται αναφορά στην οδηγία 94/65/ΕΚ.

6. Το άρθρο 21 απαλείφεται.

7. Στο παράρτημα Β κεφάλαιο ΙΙΙ σημείο 2 πρώτη και δεύτερη περίπτωση, αντί της οδηγίας 88/657/ΕΟΚ γίνεται αναφορά στην οδηγία 94/65/ΕΚ.

8. Στο παράρτημα Β κεφάλαιο V σημείο 4, η πέμπτη περίπτωση διατυπώνεται ως εξής:

«- Όταν η νομοθεσία ενός κράτους μέλους επιτρέπει τη χρήση πρωτεϊνών ή αμύλου ζωικής ή φυτικής προέλευσης για μη τεχνολογικούς λόγους, μνεία αυτής της χρήσης σε συνδυασμό με την ονομασία πώλησης.»

9. Στο παράρτημα Γ, το κεφάλαιο ΙΙΙ αντικαθίσταται από το κείμενο που περιέχεται στο παράρτημα Α της παρούσας οδηγίας.

Άρθρο 2

Στο άρθρο 21 της οδηγίας 72/462/ΕΟΚ (6), η ημερομηνία «31 Δεκεμβρίου 1997» που περιέχεται στο δεύτερο εδάφιο, αντικαθίσταται από την ημερομηνία «31 Δεκεμβρίου 1998».

Άρθρο 3

Το Συμβούλιο, βάσει έκθεσης της Επιτροπής συνοδευόμενη από τυχόν προτάσεις για τις οποίες αποφασίζει με ειδική πλειοψηφία, προβαίνει πριν από τις 31 Δεκεμβρίου 2001 σε επανεξέταση των διατάξεων που ορίζονται στο παράρτημα, με σκοπό την επανεξέταση των προϋποθέσεων των σχετικών με τις εγκαταστάσεις προέλευσης των εντοσθίων.

Άρθρο 4

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις οι οποίες είναι αναγκαίες για να συμμορφωθούν με την παρούσα οδηγία πριν από την 1η Ιανουαρίου 1999.

Ενημερώνουν αμέσως σχετικά την Επιτροπή.

Κατά την έγκρισή τους από τα κράτη μέλη, τα μέτρα αυτά πρέπει να περιλαμβάνουν αναφορά στην παρούσα οδηγία, ή να συνοδεύονται από παρόμοια αναφορά κατά την επίσημη δημοσίευσή τους. Τα κράτη μέλη αποφασίζουν σχετικά με τις λεπτομέρειες της αναφοράς αυτής.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.

Άρθρο 5

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες, 16 Δεκεμβρίου 1997.

Για το Συμβούλιο

Ο Πρόεδρος

F. BODEN

(1) ΕΕ C 341 της 5. 12. 1994, σ. 206.

(2) ΕΕ C 397 της 31. 12. 1994, σ. 37.

(3) ΕΕ L 26 της 31. 1. 1977, σ. 85 7 οδηγία όπως τροποποιήθηκε τελευταία από την οδηγία 95/68/ΕΚ (ΕΕ L 332 της 30. 12. 1995, σ. 10).

(4) ΕΕ L 57 της 2. 3. 1992, σ. 1.

(5) ΕΕ L 368 της 31. 12. 1994, σ. 10.

(6) ΕΕ L 302 της 31. 12. 1972, σ. 28 7 οδηγία όπως τροποποιήθηκε τελευταία από την οδηγία 96/91/ΕΚ (ΕΕ L 13 της 16. 1. 1997, σ. 26).

ΠΑΡΑΡΤΗΜΑ

«ΚΕΦΑΛΑΙΟ ΙΙΙ

Όροι παραγωγής, εμπορίας και εισαγωγής για τα στομάχια, τις κύστεις και τα έντερα που έχουν καθαρισθεί, αλατισθεί ή αποξηρανθεί ή/και θερμανθεί

Εκτός από τους όρους του παραρτήματος Α και του κεφαλαίου ΙΙ του παραρτήματος Β, οι εγκαταστάσεις επεξεργασίας των στομαχιών, των κύστεων και των εντέρων πρέπει να τηρούν τους ακόλουθους όρους:

1. οι πρώτες ύλες πρέπει να προέρχονται από ζώα τα οποία, κατά τον έλεγχο που πραγματοποιήθηκε πριν και μετά τη θανάτωσή τους, κρίθηκαν κατάλληλα για ανθρώπινη κατανάλωση 7

2. τα προϊόντα που δεν μπορούν να διατηρηθούν σε θερμοκρασία περιβάλλοντος πρέπει να αποθηκεύονται έως τη στιγμή της αποστολής τους, σε χώρους προοριζόμενους για το σκοπό αυτό. Ειδικότερα, τα μη αλατισμένα ή μη αποξηραμένα προϊόντα πρέπει να διατηρούνται σε θερμοκρασία κάτω των 3 °C 7

3. οι πρώτες ύλες πρέπει να μεταφέρονται από το σφαγείο προέλευσης προς την εγκατάσταση υπό ικανοποιητικές συνθήκες υγιεινής και, ενδεχομένως, υπό ψύξη, ανάλογα με το διάστημα που μεσολαβεί μεταξύ σφαγής και συλλογής πρώτων υλών. Τα οχήματα και οι περιέκτες που προορίζονται για τη μεταφορά πρέπει να έχουν λείες εσωτερικές επιφάνειες, που να πλένονται, να καθαρίζονται και να απολυμαίνονται εύκολα. Τα οχήματα που προορίζονται για τη μεταφορά υπό ψύξη πρέπει να είναι σχεδιασμένα κατά τρόπον ώστε η απαιτούμενη θερμοκρασία να μπορεί να διατηρείται κατά τη διάρκεια της μεταφοράς 7

4. πρέπει να προβλέπεται χώρος για την αποθήκευση του υλικού πρώτης και δεύτερης συσκευασίας 7

5. η πρώτη και η δεύτερη συσκευασία πρέπει να γίνονται με υγιεινό τρόπο σε χώρο ή μέρος που προορίζεται για το σκοπό αυτό 7

6. η χρήση ξύλου απαγορεύεται 7 ωστόσο, η χρήση ξύλινων παλετών επιτρέπεται για τη μεταφορά των δοχείων που περιέχουν τα εν λόγω προϊόντα.»